ભૂટ્ટો પરિવારના વંશજ બિલાવલ અલી ભૂટ્ટો પાકિસ્તાન પીપલ્સ પાર્ટીના યુવાન નેતા છે. બિલાવલ ફક્ત 29 વર્ષના છે જેને રાજનીતિ વારસામાં મળી છે. આગામી ચૂંટણીમાં બિલાવલ પહેલીવાર વડાપ્રધાન પદ માટે પોતાની ઝુંબેશ ચલાવી રહ્યાં છે. એક સર્વેમાં બિલાવલ ભૂટ્ટોની પાર્ટી PPPને પાકિસ્તાનની ત્રીજા નંબરની લોકપ્રિય પાર્ટી ગણવામાં આવી છે. આ સર્વેમાં PML-N પ્રથમ સ્થાને અને PTIને બીજું સ્થાન આપવામાં આવ્યું છે. બિલાવલ માટે આ ચૂંટણી અગ્નિપરીક્ષા માનવામાં આવે છે.